Държавен вестник, бр. 8, 2016 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  8
г) да се използват отделни независими пътни 
знаци, когато тунелът е осветен с монохрома-
тична светлина;
4. на изхода на тунела, когато се очакват за-
слепяващи ситуации след излизане от тунела, 
се използват строителни съоръжения или за-
саждения за блендиране на директното слънче-
во заслепяване.
Чл. 372. Светлотехническите изисквания за 
дълги и къси тунели са различни с оглед сте-
пента на виждане навътре в тунела от шофьора, 
когато е фронтално пред портала на разстоя-
ние, равно на спирачния път. Възможността да 
вижда през тунела зависи главно от дължината 
на тунела, но също така и от широчината, ви-
сочината, хоризонталните и/или вертикалните 
криви по дължината на тунела.
Чл. 373. Тунели, по-дълги от 200 m, винаги 
се нуждаят от известно изкуствено осветление 
през деня, за да се избягнат адаптационни про-
блеми за ползвателите на тунела. Необходи-
мостта от изкуствено осветление през деня за 
тунели с дължина между 25 m и 200 m се оце-
нява с оглед на конкретните условия.
Чл. 374. Необходимостта от изкуствено ос-
ветление през деня се определя от степента на 
видимост на другите ползватели на пътя или 
обекти, видими за водача на МПС и разполо-
жени фронтално към портала на разстояние, 
равно на спирачния път срещу светлото прос-
транство зад тунелния изход, което е осветено с 
дневна светлина.
Чл. 375. Когато изходният портал предста-
влява значителна част от наблюдаваното прос-
транство в тунела през входния портал, другите 
превозни средства могат добре да се видят като 
тъмни обекти на светлия фон след изходния 
портал. От друга страна, изкуственото осветле-
ние е необходимо, когато изходът е в относител-
но голяма тъмна рамка, в която обектите могат 
да бъдат скрити. Определящ (критичен) фактор 
е възможността приближаващият шофьор, на-
миращ се на разстояние, равно на спирачния 
път от входния портал, да може да види мотор-
ни превозни средства, други ползватели на пътя 
или препятствия в тунела.
Чл. 376. (1) За определяне на необходимостта 
от изкуствено осветление през деня се използва 
методът „поглед през тунела в процентно съот-
ношение“ (LTP – Look Through Percentage), опи-
сан в приложение № 11. 
(2) Чрез LTP се отчита видимото скъсява-
не на тъмната част на тунела. Числено LTP се 
определя като процентно съотношение между 
видимите тъмни повърхности на изходния към 
входния портал. Процентното съотношение за-
виси главно от:
1. геометричните размери на тунела: широ-
чина, височина и дължина (най-голямо е влия-
нието на дължината);
2. хоризонтални и вертикални криви по про-
тежение на тунела.
Чл. 377. (1) Контрастът на обектите може да 
бъде отрицателен или положителен в зависи-
мост от отражателните характеристики на по-
върхността на обекта и от вида на използваната 
осветителна система. Прилагат се две освети-
телни системи с изкуствена светлина: симе-
трична осветителна система (фиг. 19) и асиме-
трична насрещно насочена осветителна система 
(фиг. 20). 
(2) Светлоразпределението на симетрично 
излъчващите осветители е симетрично относ-
но равнината 90°/270° (равнината обикновено е 
разположена перпендикулярно по отношение на 
посоката на движение). В системата с насрещно 
асиметрично светлоразпределение се използват 
осветители, чийто максимум е ориетиран сре-
щу посоката на движение. Интензитетът на из-
лъчване е минимален по посока на движението. 
(3) Ефективността на осветлението се харак-
теризира с коефициента на контрастно открива-
не (забелязване) qC. Системите с асиметрично 
насочване на светлинния поток трябва да отго-
варят на условието – L/EV > 0,6 (L – яркост на 
пътното платно, EV – вертикална осветеност на 
наблюдавания обект).
Фиг. 19. Симетрично излъчване
Фиг. 20. Насрещно асиметрично насочено  
излъчване
Чл. 378. В системата с насрещно асиметрич-
но насочено излъчване се използват осветители, 
чийто максимален интензитет на светлината е 
насочен срещу посоката на трафика, с което се 
постига голям негативен контраст между обект 
и фон (път). Ако пътната настилка е огледал-
но отразяваща (R3,R4,C2), яркостта на пътя ще 
бъде значително по-висока от яркостта, когато 
системата на осветление е симетрична.
Чл. 379. С насрещно асиметрично насочена-
та система на осветление се постига по-голям 
контраст между обекта и фона (т.е. пътна на-
стилка и стени), като в някои случаи насрещно 
асиметрично насочената система може:
1. да повиши ефекта „черна дупка“, тъй като 
при някои методи на проектиране входната яр-
кост може да бъде намалена и да бъде влошено 
оптичното водене;
2. да не бъде подходяща за тунелен вход с 
голямо проникване на дневна светлина;
3. да се окаже по-неефективна за тунели с 
много висок трафик или за тунели, през които 
преминават много тежкотоварни ППС;
4. да бъде по-неефективна за виждане (за-
белязване, откриване) на пътна маркировка с 
дифузно рефлектиращи повърхности.